ซูมิโตโม อีเล็คตริก ประเทศไทยบุกเปิดสาขาย่างกุ้ง รองรับความต้องการโครงสร้างพื้นฐานในเมียนมาร์
ซูมิโตโม อีเล็คตริก ประเทศไทยได้เปิดสาขาในกรุงย่างกุ้ง เพื่อดำเนินกิจกรรมทางการตลาด อาทิ การวิจัยการตลาดสำหรับโครงการโครงสร้างพื้นฐานในเมียนมาร์
17 มิ.ย. 2558

ผู้สื่อข่าวรายงานว่า บริษัท ซูมิโตโม อีเล็คตริก (ประเทศไทย) จำกัด ได้เปิดสาขาในกรุงย่างกุ้ง เพื่อดำเนินกิจกรรมทางการตลาด อาทิ การวิจัยการตลาดสำหรับโครงการโครงสร้างพื้นฐานในเมียนมาร์
โดยเศรษฐกิจของเมียนมาร์พัฒนาขึ้นอย่างรวดเร็วในช่วงไม่กี่ปีที่ผ่านมา และคาดว่าการก่อสร้าง ปรับปรุง และขยายโครงสร้างพื้นฐานจะเป็นที่ต้องการเพิ่มมากขึ้นในอนาคต ทั้งนี้ เพื่อเป็นการตอบสนองความต้องการดังกล่าว บริษัท ซูมิโตโม อีเล็คตริก (ประเทศไทย) จำกัด จึงได้เปิดสาขาในกรุงย่างกุ้ง ประเทศเมียนมาร์
ขณะที่สาขาใหม่ในย่างกุ้งจะดำเนินการวิจัยการตลาด ส่งเสริมการขาย ให้การสนับสนุนทางด้านการตลาดสำหรับตัวแทนท้องถิ่นทั่วประเทศ สำหรับโครงการต่างๆที่เกี่ยวข้องกับโครงสร้างพื้นฐาน อาทิ สารสนเทศและการสื่อสาร เคเบิลไฟฟ้า และการขนส่ง ซึ่งจะช่วยสนับสนุนการพัฒนาเมียนมาร์ ผ่านการใช้เทคโนโลยีต่างๆที่พัฒนาโดยกลุ่มบริษัทซูมิโตโม อีเล็คตริก
 
อินโฟเควสท์ แปลและเรียบเรียง